Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 86/12., 94/13., 152/14, 7/17., 68/18., 98/19., 151/22., 156/23.) i članaka 3. i 6. Pravilnika o postupku zapošljavanja te procjeni i vrednovanju kandidata za zapošljavanje, ravnateljica Osnovne škole Dvor, Ante Brune Bušića 5, Dvor, raspisuje

**N A T J E Č A J**

**za popunu radnog mjesta**

- **stručni suradnik - knjižničar** – 1 izvršitelj/ica

- nepuno radno vrijeme – 20 sati ukupnog tjednog radnog vremena

- neodređeno vrijeme

Uvjeti: Opći uvjeti sukladno općim propisima o radu, posebni uvjeti propisani u Zakonu o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 86/12., 94/13., 152/14, 7/17., 68/18., 98/19., 151/22., 156/23.) i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnoj školi (Narodne novine br. 47/96. i 56/01.).

Uz potpisanu prijavu kandidati su dužni priložiti preslike:

- dokaza o stručnoj spremi  
- dokaza o hrvatskom državljanstvu (domovnica i osobna iskaznica)   
- potvrde Hrvatskog zavoda za mirovinsko osiguranje - elektronički zapis o

radnopravnom statusu (ne starije od dana raspisivanja natječaja)  
- uvjerenja da kandidat nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)

- životopis

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Kandidat koji se poziva na pravo prednosti prilikom zapošljavanja u skladu s člankom 102. stavcima 1. - 3. Zakona o hrvatskim braniteljima iz Domovinskog rata i članovima njihovih obitelji ( Narodne novine br. 121/17. ) uz prijavu na natječaj dužan je priložiti, osim dokaza o ispunjavanju traženih uvjeta iz natječaja, i sve potrebne dokaze iz članka 103. istog Zakona.   
Popis dokaza kojima se ostvaruje pravo na prednost prilikom zapošljavanja na temelju Zakona o hrvatskim braniteljima iz Domovinskog rata i članovima njihovih obitelji dostupan je na poveznici Ministarstva branitelja:  
<https://branitelji.gov.hr/zaposljavanje-843/843>.

Sukladno Zakonu o ravnopravnosti spolova (Narodne novine br. 82/08. i 69/17.) na natječaj se mogu javiti osobe oba spola.

Kandidati koji se pozivaju na pravo prednosti pri zapošljavanju na temelju posebnih propisa, dužni su na to pravo se pozvati u prijavi na natječaj i priložiti dokumentaciju iz koje je vidljivo pravo na koje se pozivaju.  
  
Rok za zaprimanje prijava kandidata je **8 dana** od dana objave natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnoj stranici i oglasnoj ploči Osnovne škole Dvor.

Datum objave natječaja je 27. ožujka 2025. godine.

U prijavi na natječaj kandidati su dužni navesti adresu odnosno e-mail adresu na koju će im biti dostavljena obavijest o datumu i vremenu procjene odnosno testiranja. Povjerenstvo će pozvati kandidate na vrednovanje prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Dvor.

Prijave s dokazima o ispunjavanju uvjeta natječaja dostaviti na adresu škole: 

*OSNOVNA ŠKOLA DVOR*, Ante Brune Bušića 5**, 44 440 Dvor, s naznakom *„ za natječaj – stručni suradnik - knjižničar“.***

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni putem mrežne stranice škole:

*www.os-dvor.skole.hr*

*Klasa: 112-01/25-01/7*

*Urbroj: 2176-45-01-25-1*

*Dvor, 26. ožujka 2025.*